cyanic-selkie/wikianc huggingface dataset:
Armand Mergen
Beruffscarrière a seng Standpunkter
Seng Publikatioune si bal net ze zielen. Et gëtt net vill Beräicher, déi hie net als Kriminalist a senge Wierker behandelt huet: Politik (de Fall Barschel a Bommeleeër), Glécksspiller, Sexualitéit, Wirtschaftsdelinquente.
Den Toto war an der Fräizäit e passionéierte Pilot an huet 1952 d'Union des Pilotes zu Lëtzebuerg matgegrënnt.
Anatolien
Anatolien (gr.: ανατολη - Opgang vun der Sonn) ass an der Antiquitéit den Numm fir déi westlech asiatesch Hallefinsel, also e gudden Deel (96 %) vun der haiteger Tierkei. Haut steet Anatolien, oder och nach Klengasien, fir den asiateschen Deel vun der Tierkei, am Géigesaz zu Thrakien, dem europäeschen Deel vun der Tierkei.
Bouncer
E sougenannte Bouncer, och Softbox oder Diffuseur, ass an der Blëtzfotografie en dréif-duerchsiichtegen Opsaz fir e Fotoblëtzapparat, deen en diffuust Ausliichten erlaabt.
Anatolien
An Anatolien huet sech den Tourismus a leschter Zäit staark entwéckelt. Besonnesch vun den Touriste besicht sinn d'Küstestied am Westen, wéi:
Bouncer
De Bouncer gëtt op de Blëtzkapp gesat a mécht et méiglech, den Objet an alle Situatioune méi duuss ze beliichten, ouni Schiet schaarf ze zeechnen. Fir geleeëntlech Fotoen, baue sech Bastler ënner de Fotoamateure mat Hëllef vu Lastiken, Scotch a Pabeier oder Aluminiumsfolien eng Zort Reflekter, deen un de Blëtzkapp ugemaach gëtt.
James Cook
Bal ouni Schoulbildung huet den James Cook sech säin nautescht a kartographescht Wësse wärend de Wanterméint selwer bäibruecht, wann de Kueleseegler, op deem hie sech bannen 8 Joer vum Schëffsjong zum Adjoint vum Steiermann héichgeshafft hat, am Hafe louch.
1755 ass hie bei Royal Navy gaangen an huet op verschiddene Reesen tëscht 1758 an 1767 u Bord vun der "Pembroke" de Sankt-Lorenz Stroum an d'Küste vun Neifundland a Labrador vermooss.
Opgrond vun dësen Erfarungen huet de Cook dorophin 1768 de Kommando iwwer eng Expeditioun kritt, déi am Optrag vun der kinneklecher geographescher Gesellschaft am Pazifik en astronomescht Evenement, de Venustransit virun der Sonn, observéiere sollt. Op der "Endeavour" huet de Cook 1769 Tahiti erreecht an d'Liewe vun de Leit vun do studéiert. Ausserdeem huet hien all d'Insele ronderëm kartographéiert an zu Éiere vun deenen, déi hien ugestallt haten, Gesellschaftsinsele genannt. No der Feststellung, datt Neiséiland aus 2 Haaptinsele besteet, ass de Cook no engem Openthalt op der Ostküst vun Australien 1771 an England zeréckgefuer.
Fir d'Existenz vun engem vegetatiounsräiche Südpolarkontinent ze klären ass de Cook zweemol iwwer de südleche Polarkrees virgedrongen, mä hien huet do nëmmen d'Äismasse vun der Antarktis fonnt.
Op senger 3. Expeditioun wollt de Cook no engem nërdleche Passage tëscht dem Atlantik an dem Pazifik sichen. Hien ass 1776 vu Plymouth fortgefuer an huet, nodeem hie vun Neiséiland an Tahiti koum, 1778 Hawaii nees entdeckt. Nodeem hien d'Westküst vun Nordamerika erreecht hat, ass hien no Norden an d'Beringstrooss geseegelt, wou hien, nodeem en iwwer de 70. nërdleche Breetegrad erausgefuer war, vun Dreifäis gezwonge gouf, nees ëmzedréinen.
Zeréck op Hawaii ass hie bei engem Sträit mat den Urawunner ëm d'Liewe komm.
Op senge laange Séireesen ouni frësch Liewensmëttel huet de Cook erausfonnt, datt Zitrounen a Sauermous exzellent Mëttele géint Skorbut sinn.
Fiichten
D'Fiichten (Picea) sinn eng Gattung an der Famill vun de Pinaceae.
Hir Blieder hunn d'Form vun enger Nol, se fille sech graff un, a bei villen Aarte si de pickeg. Si kënnen an der Haapfaarf gréng, gréng-giel, oder gréng-blozeg sinn. D'Sektioun ass bei villen Aarten entweeder ronn, oder quadratesch. Si kënnen och am Ganze gréng sinn oder jee no Aart, dem laange Wee no wäiss, blo-wäiss, oder gro Bänner hunn. Wann d'Blieder ofgefall sinn, ass de jonken Aascht rau wéi eng Raspel.
De Som bilt sech an den Zapen, déi ëmmer no ënnen hänken, wat se vun den Dännenzapen ënnerscheet, déi um Schotz an d'Luucht stinn. D'Zappe fille sech mëll, liedereg un. Wa se zeideg sinn, si se brong, bei der Sitkafiicht wäiss, a soss alt emol purpurfaarweg. Se ginn all an engem Joer zeideg, a bleiwen ni zwee Joer um Bam hänken. Déi meescht Zape ginn op, wa se dréchnen, mat Ausnam vu P. sitchensis, P. pungens 'Glauca' a P. jezoenis.
D'Schuel ass dënn, a schuppeg, an nëmme bei ganz ale Beem kritt se Furen a Rëss.
Et gëtt ongeféier 50 Aarten. Déi bekanntst dovun zu Lëtzebuerg sinn:
Donkels
Donkels a Soller waren déi eenzeg Uertschaften um Territoire vum haitege Lëtzebuerg, an deene fréier Wallounesch geschwat gouf.
Duerch d'Grenzzéiung duerch den Traité vu London koum et net, wéi déi aner wallouneschsproocheg Uertschaften, un d'Provënz Lëtzebuerg, mä un de Grand-Duché. Zeien dovu sinn z. B. franséischsproocheg Flouernimm, wéi Bois des Poux oder wallouneschsproocheg Bezeechnunge vun Uertschaftsdeeler vun Donkels, wéi Bohey.
Donkelsser Wollef
Den "Donkelsser Wollef" war e Schéifer vu Briech, deen uganks vum 19. Joerhonnert an der Donkelsser Géigend Kierf verkaaft, an de Leit Geschichten iwwer déi sëllege Wëllef erzielt huet, déi en doutgemaach hätt, a fir déi Geschichten Iesse geheescht huet. Hie war mat engem Wollefspelz gekleet, dofir säin Numm. Duerch dëst markant Optriede war en iwwerall an deem Streech bekannt, soudatt et zum Ausdrock "Bekannt wéi den Donkelsser Wollef" koum.
Idroséi
Den Idroséi (it.: Lago d'Idro, och Erídio) ass e Séi an Italien an der Provënz Brescia an der Lombardei, op der Grenz mat der Regioun Trentino-Alto Adige.
De Séi huet eng Fläch vun 11,4 km², en ass ronn 10 km laang, op der breetster Plaz huet en 2,1 km an déi déifst Plaz huet 122 Meter. E läit op enger Héicht vun 368 Meter. De Séi, deen aus der Äiszäit staamt, gëtt vun de Flëss Chiese a Caffaro gefiddert. Et ass de Chiese, deen den Numm um Auslaf behält.
De Séi gëtt vu Fëscher exploitéiert an et ass d'Waasserreserve fir d'Bewässerunge vun der Géigend ëm Brescia a Mantua. Am Summer bréngt de Séi et, grad wéi de Gardaséi, op Temperature bis zu 25 °C.
Uertschaften op sengen Uwännere sinn Idro, Lazzano-Tre Capitelli, Lemprato, Pieve Vecchia, Anfo, Parole, Sant'Antoni, Vesta a Ponte Caffaro.
Geographesch Koordinaten:
Georges Thorn
De Georges Thorn, gebuer den 30. Oktober 1919 an der Stad Lëtzebuerg a gestuerwen den 2. Juni 2017, war e lëtzebuergesche Jurist, a fréiere President vum CFL-Verwaltungsrot a vum Staatsrot.
Vum 15. Dezember 1976 bis den 1. Mäerz 1979 war hien eng éischt Kéier Member vum Staatsrot. Den 12. November 1985 krut hien nees eng Nominatioun als Member vum Staatsrot, vun deem hien de 6. Juli 1987 Vizepresident gouf. Hie krut de 6. August 1988 eng Nominatioun als President vun deem Gremium an ass dat bis den 30. Oktober 1991 bliwwen, deem Dag, op deem hie wéinst dem Erreeche vun der Altersgrenz vun 72 Joer demissionéiert gouf.
Zollunioun
Eng Zollunioun (och: Douanes-Unioun), ass en Zesummeschloss vun zwéin oder méi Staaten, tëscht deene den Zoll ofgeschaaft gëtt an déi e gemeinsamen Zolltarif op de Baussegrenzen vun der Unioun aféieren. Am Géigesaz zu enger Wirtschaftsunioun, wéi d'Belsch-Lëtzebuerger Wirtschaftsunioun ass an enger Zollunioun keng Harmoniséierung vun de Wirtschaftspolitike vun den eenzele Länner virgesinn.
Buddeler
De gréissten Deel vun der Uertschaft läit um lénksen Uwänner vun der Bricherbaach
Canton d'Anse-Bertrand
De Canton de Anse-Bertrand ass eng fréier franséisch administrativ Andeelung am Arrondissement Pointe-à-Pitre, am Departement Guadeloupe an der Regioun Guadeloupe.
Wir sind Helden
Wir sind Helden ass eng däitsch Pop-Rockband déi 2000 gegrënnt gouf an zu den erfollegräichsten däitschesproochege Gruppe vun den 2000er gehéieren. Am Abrëll 2012 huet si bekannt ginn, datt si bis op Weideres eng Paus géifen aleeën.
Bandgeschicht
Ouni Majorlabel koum Wir sind Helden 2002 mam Lidd Guten Tag an déi däitsch Single-Charts. E Joer méi spéit ass hiren Album Die Reklamation verëffentlech ginn, deen et an där éischter Woch direkt op Plaz 6 vun den däitschen Album-Charts gepackt huet an duerno souguer Plaz 2 erreecht huet. En zielt zu de meeschtverkaaften Albume vun de Joren 2003 an 2004 n Däitschland. Och 2005 hu si mat hirem zweeten Album Von hier an blind direkt an der éischter Woch op d'Spëtzepositioun koum. Och hiren éischten Album ass no der Verëffentlechung vum zweeten erëm bis op d'Plaz 38 an den Charts geklomm.
Zu där Zäit hu si och japanesch- a franséischsproocheg Versioune vun hire Lidder opgeholl, éier am Mee 2007 den drëtte Studiosalbum Soundso op de Maart koum. 2008 huet d'Band d'Buch Wir sind Helden – Informationen zu Touren und anderen Einzelteilen publizéiert.
D'Helden, wéi se och nach genannt ginn, ginn als Virreider vun enger Beweegung ugesinn, aus där eraus am Joer 2004 weider jonk däitsch Bands wéi Silbermond a Juli entstane sinn.
Auszeechnungen a Gielercher
Echo:
1 Live Krone:
European Border Breakers Award
Deutscher Musikautorenpreis
Ons Heemecht
Ons Heemecht ass d'Nationalhymn vu Lëtzebuerg. D'Melodie vun der Heemecht ass vum Jean-Antoine Zinnen (1827-1898) an d'Wierder vum Michel Lentz (1820-1893). [[Media:Luxhymn.ogg|Lauschtert]]
Generell Informatiounen
De 5. Juni 1864 gouf d'Uelzecht, wéi dat Lidd am Volleksmond nach genannt gëtt, zu Ettelbréck uropgeféiert. Dat war beim éischte Museksfest vum Allgemeiner Luxemburger Musikverein. Am Haff vun der Primärschoul erënnert haut nach eng Plack dorun. Fir d'éischt gespillt gouf d'Stéck zu Veianen de 25. Mee 1865.
1993, am honnertsten Doudesjoer vum Michel Lentz, krut Ons Heemecht e legale Statut an e gesetzleche Schutz. Am Gesetz vum 16. September 1993, dat d'Gesetz vum 23. Juni 1972 iwwer d'national Ofzeeche geännert huet, heescht et am Artikel 6 datt déi éischt an déi lescht Stroph vum Gesank «Ons Heemecht» (1859), Text vum Michel Lentz, Musek vum Jean-Antoine Zinnen, sou wéi se am Unhang vun deem Gesetz verëffentlecht sinn, d'Nationallidd vum Groussherzogtum Lëtzebuerg duerstellen.
Éischt Stroph
Wou d'Uelzecht durech d'Wisen zéit, duerch d'Fielsen d'Sauer brécht. Wou d'Rief laanscht d'Musel dofteg bléit, den Himmel Wäin ons mécht. Dat ass onst Land, fir dat mir géif, heinidden alles won. Onst Heemechtsland, dat mir sou déif an onsen Hierzer dron, onst Heemechtsland, dat mir sou déif an onsen Hierzer dron.
Drëtt Stroph
Gesank, Gesank vu Bierg an Dall Der Äerd, déi äis gedron; D'Léift huet en treie Widderhall a jidder Broscht gedon; Fir d'Heemecht ass keng Weis ze schéin; all Wuert, dat vun er klénkt, gräift äis an d'Séil wéi Himmelstéin an d'A wéi Feier blénkt.
Véiert Stroph
O Du do uewen, deem seng Hand duerch d'Welt d'Natioune leet, behitt Du d'Lëtzebuerger Land vru friemem Joch a Leed! Du hues ons all als Kanner schonn de fräie Geescht jo ginn. Looss viru blénken d'Fräiheetssonn, déi mir sou laang gesinn! Looss viru blénken d'Fräiheetssonn, déi mir sou laang gesinn!
Montois-la-Montagne
Montois-la-Montagne ass eng franséisch Gemeng am Museldepartement an der Regioun Grand Est.
Soller
Soller ass eng Uertschaft an der Gemeng Wanseler.
Geschicht
Soller an Donkels waren déi eenzeg Uertschaften um Territoire vum haitege Lëtzebuerg, an deene fréier wallounesch geschwat gouf. Duerch d'Grenzzéiung duerch den Traité vu London koum et net, wéi déi aner wallouneschsproocheg Uertschaften, un d'Provënz Lëtzebuerg, mä un de Grand-Duché. Haut zeien déi franséischsproocheg Flouernimm dovun.
Wärend der Ardennenoffensiv si bei Kämpf den 11. Januar 1945 an der Géigend vu Soller 16 amerikanesch Zaldote vum 357. Infantrieregiment gefall. Eng Plack op der Kierfechtsmauer erënnert un déi gefalen Zaldoten.
Wandblech
E Wandblech ass en Zousazdeel un enger Damplokomotiv.
Wandblecher un den Damplokomontive si geduecht, fir de Wand sou ze dirigéieren, datt e laanscht déi viischt Fënstere vum Führerstand bléist, an dem Lokomotivführer d'Vue net ewech hëlt.
Dowéinst ginn d'Wandblecher béidsäiteg vum Schaarstech laanscht de Laangkessel placéiert. Besonnesch bei méi grousse Vitesse spillt de Wandblech eng grouss Roll, well d'Lokomotivpersonal bei iwwer 80 Kilometer an der Stonn, duerch den Damp d'Streck ouni Wandblecher net méi iwwerblécke kann.
Canton de Marseille-La Rose
De Canton de Marseille-La Rose war bis Mäerz 2015 eng franséisch administrativ Andeelung am Arrondissement Marseille, am Departement Bouches-du-Rhône an der Regioun Provence-Alpes-Côte d'Azur. Bei der Kantonalreform vun 2014 gouf de Kanton ofgeschaaft.
Et ass ee vun de 25 Kantone vu Marseille a setzt sech zesummen aus follgende Quartieren:
Canton de Capesterre-de-Marie-Galante
De Canton de Capesterre-de-Marie-Galante ass eng fréier franséisch administrativ Andeelung am Arrondissement Pointe-à-Pitre, am Departement Guadeloupe an der Regioun Guadeloupe.
Wirtschaftsunioun
Eng Wirtschaftsunioun ass en Zesummenschléisse vun zwee oder méi Länner, déi wéi an enger Zollunioun, keng Taxen op de gemeinsame Grenzen erhiewen, e gemeisamen Zolltarif op de Baussegrenzen a Kraaft setzen, an déi nach méi wäit ginn, wéi bei enger Zollunioun, doduerch, datt si och nach hir Wirtschaftspolitiken harmoniséieren.
Griichesch Verwaltungsbezierker a Prefecturen
Op dëser Säit fannt Dir eng Lëscht vun de griichesche Verwaltungsbezierker a Prefecturen.
Wirtschaftsunioun
D'Schafe vun enger Wirtschaftsunioun op europäeschem Niveau ass de Beweis, datt d'Wirtschaftsraim ëmmer méi grouss musse ginn, fir de modernen, wirtschaftspoliteschen Exigenzen z'entspriechen.
Norroy-le-Veneur
Norroy-le-Veneur ass eng franséisch Gemeng am Museldepartement an der Regioun Grand Est.
Canton de Marseille-Saint-Barthélemy
Et ass ee vun de 25 Kantone vu Marseille a setzt sech zesummen aus follgende Quartieren:
Jean-Pierre Koltz
De Jean-Pierre ("Jemmy") Koltz, gebuer de 27. Mee 1909 zu Frankfurt am Main a gestuerwen de 6. Februar 1989 an der Stad Lëtzebuerg), war e lëtzebuergeschen Ingénieur technicien an Historiker.
Dem Jemmy Koltz säin Haaptfuerschungsthema a seng Passioun war d'Baugeschicht vun der Festung Lëtzebuerg. Hien huet dofir d'Archiver an d'Pläng studéiert, déi doruechter an Europa, ë. a. an den Haaptstied vun deenen, déi eng Zäit laang Här a Meeschter an der Festung waren, verspreet sinn. Hien huet Deeler vun de Kasematten sou an d'Rei sëtze gelooss, datt se vum Public kënne besicht ginn.
De Jemmy Koltz war President vum Syndicat d'Initiative vun der Stad Lëtzebuerg a vun der Commission des sites et monuments nationaux. Säin Asaz huet och der Restauratioun vu verschiddene Buergen a Schlässer gegollt, besonnesch dem Deel-Neesopbau vum Veianer Schlass, dat zanter dem 19. Joerhonnert eng Ruin war. Hie war den éischte Vizepresident vun de Frënn vum Veiner Schlooss.
Hien huet eng Hellewull Aarbechten iwwer d'Festung Lëtzebuerg a Buergen a Schlässer publizéiert, war Korrespondent vun der Noriichten-Agence Belga a journalistesch aktiv wéi déi Héich Autoritéit vun der CECA 1952 zu Lëtzebuerg mat hirer Aarbecht ugefaangen huet.
Säi Grousspapp war de Botaniker Jean-Pierre-Joseph Koltz.
Canton de La Désirade
De Canton de La Désirade ass eng fréier franséisch administrativ Andeelung am Arrondissement Pointe-à-Pitre, am Departement Guadeloupe an der Regioun Guadeloupe.
Arrondissement Bobigny
Den Arrondissement Bobigny ass eng franséisch administrativ Andeelung am Departement Seine-Saint-Denis an der Île-de-France.
Den Haaptuert ass Bobigny.
26. Juni
De '''26. Juni''' ass den 177. Dag vum Joer (178. am Schaltjoer) am Gregorianesche Kalenner.
Canton de Marseille-Sainte-Marguerite
De Canton de Marseille-Sainte-Marguerite war bis Mäerz 2015 eng franséisch administrativ Andeelung am Arrondissement Marseille, am Departement Bouches-du-Rhône an der Regioun Provence-Alpes-Côte d'Azur. Bei der Kantonalreform vun 2014 gouf de Kanton ofgeschaaft.
Et ass ee vun de 25 Kantone vu Marseille a setzt sech zesummen aus follgende Quartieren:
Lagunenniwwel
De Lagunenniwwel, och Messier 8 oder NGC 6523 bezeechnet, ass eng Struktur aus Emissiouns- a Reflexiounsniwwele mat enger Hellegkeet vu +5,00 mag an enger Wénkelausdeenung vu 45' × 30' am Stärebild Sagittarius. Hie läit op enger Distanz vu 5.200 Liichtjoer.
Entdeckung
Den Niwwel gouf am Joer 1747 vum franséischen Astronom Guillaume Le Gentil entdeckt.
Morphologie
Am Zentrum vum Niwwel ass de jonken oppene Stärekoup NGC 6530, deen aus dem Material vum Niwwel entstanen ass, an en elo un d'Liichte bréngt.
De Lagunenniwwel ass den zweethellste siichtbare Gasniwwel, a ka mat klengen Teleskope gesi ginn.
Noyon
Noyon läit am Dall vun der Oise, um Säitekanal vun der Oise an um Canal du Nord.
Geschicht
Zu Noyon goufen 768 de Karel de Groussen, an den 19. August 987 de Kapetenger Hugues Capet zum Kinnek vun de Franke gewielt.
Den 13. August 1516 gouf do en Traité tëscht dem François Ier an dem Karel V. ënnerschriwwen, an deem Frankräich Mailand zougesprach krut, mä Neapel huet missen opginn.
Aacht Deeg an der Woch
Aacht Deeg an der Woch ass den Numm vun engem Roman vum Jhemp Hoscheit aus dem Joer 2006.
Ëm wat geet et?
De Roman erzielt, streng chronologesch, den Alldag vun e puer Escher Jonge vu 16-17 Joer an hire Famillen, an de Woche vum Mee 68. D'Studentenonrouen zu Paräis op der Televisioun sinn de Kontrastprogramm zum rouege Lëtzebuerg, wou awer och op eemol verschidde Saachen a Fro gestallt ginn.
Den Titel bezitt sech op d'Lidd vun de Beatles, Eight Days a Week. D'Beatles-Musek, déi de Pol, ee vun de Jongen, begeeschtert lauschtert, zitt sech wéi e roude Fuedem duerch d'Buch an hëlleft him an alle Liewenslagen, net zulescht a Saache Léift...
Buddelerbaach
Buddelerbaach ass e Lieu-dit an der Gemeng Biwer. E läit un der bei der Kräizung mam CR136 zirka 700 m südlech vu Buddeler, op enger Héicht vun 246 m.
Ëstlech vun der Haaptkräizung an der Buddelerbaach lafen d'Buddeler Baach an d'Breinertbaach zesumme fir als Biwer Baach a Richtung Süd-Oste weider ze fléissen.
Hale-Bopp
De Koméit Hale-Bopp (C/1955 O1) gëllt als De Grousse Koméit vun 1997 a war warscheinlech deen am meeschten observéierte Koméit vum 20. Joerhonnert. Den 23. Juli 1995 hunn zwéin Amateurastronomen en onofhängeg vuneneen entdeckt, wéi en nach ganz wäit vun der Sonn ewech war; den Alan Hale an New Mexico an den Thomas Bopp an Arizona.
Arrondissement Créteil
Den Haaptuert ass Créteil.
Den Arrondissement setzt sech aus 25 Kantonen zesummen:
Julius Schiller
De Julius Schiller, gebuer géint 1580, a gestuerwen am Joer 1627 zu Augsburg, war en däitschen Astronom an Augustinermënch, an en Zäitgenosse vum Johannes Bayer, deen och zu Augsburg gelieft huet.
De Stärekatalog gëllt als Kuriosum an hat, am Géigesaz zu dem Bayer senger Uranometria, ni eng grouss Bedeitung kritt. Anescht wéi de Bayer huet de Schiller de Stärenhimmel säiteverkéiert duergestallt, also aus der Siicht vu Gott op d'Firmament a Richtung zu der Äerd. Dës Duerstellung stëmmt iwwerenee mat der Traditioun vun den Himmelsgloben. Déi Stärebiller vum Schiller goufen nëmmen an engem Wierk, dem kënschtlereschen Atlas Harmonia Macrocosmica vum Andreas Cellarius am Joer 1661 opgegraff.
Op dem Äerdmound ass e Krater nom Julius Schiller genannt.
Bure (Moselle)
Bure ass eng kleng franséisch Uertschaft an der Gemeng Tressange an der Regioun Grand Est, am Museldepartement, am Arrondissement Thionville.
D'Uertschaft ass e Biergaarbechterduerf. Am Joer 1971 ass déi lescht Mine zougemaach ginn.
An der Géigend fënnt een op Schratt an Tratt déi al Minièresmaschinnen a Buggien. D'Duerf huet sech an de leschte Jore mat e puer Citéë vergréissert.
Margery Allingham
D ' Margery Allingham, gebuer den 20. Mee 1904 zu London a gestuerwen den 30. Juni 1966 zu Colchester, Essex war eng englesch Schrëftstellerin a Krimi-Auteur. Si ass eng Vertriederin vum klasseschen Detektivroman. Si ass an Essex opgewuess a goung zu Cambridge an zu London an d'Schoul. D'Schreiwen hat se vun hirer Famill. Hire Grousspapp war Editeur, hire Papp Journalist a méi spéit fräie Schrëftsteller, hir Mamm an hir Sëschter hunn och geschriwwen.
D'Margery Allingham huet ugefaange mat Theaterstécker. Domat hat si hiren éischte Succès mat 17 Joer. Déi Zäit huet si zu London Theater studéiert, woubäi si hire spéidere Mann, de Philip Youngman Carter kennegeléiert huet. 1923 koum hiren éischte Roman eraus, eng Aventurë-Geschicht Blackkerchief Dick. 1928 koum hiren éischte Kriminalroman eraus, The White Cottage Mystery. Ee Joer drop daucht am The Black Dudley Murder eng Figur op, duerch déi d'Margery Allingham a Krimikreesser bekannt gouf, den Albert Campion. Sou wéi bei der Dorothy Sayers de Lord Peter Wimsey staamt de Campion aus dem héijen Adel.
Am Mystery Mile vun 1930 ass de Campion fir d'éischt Kéier Haaptacteur. Bis 1965 koumen nach 16 Romaner a vill Kuerzgeschichte mam Campion eraus.
Hiert lescht Buch Cargo of Eagles krut si net méi fäerdeggeschriwwen. 1966 ass si u Kriibs gestuerwen an hire Mann huet d'Buch fäerdeggestallt an zwou weider Campion-Aventure geschriwwen, ier hien 1970 gestuerwen ass.
Kordel
De Begrëff Kordel bezeechent:
String
Canton de Marseille-Saint-Giniez
De Canton de Marseille-Saint-Giniez war bis Mäerz 2015 eng franséisch administrativ Andeelung am Arrondissement Marseille, am Departement Bouches-du-Rhône an der Regioun Provence-Alpes-Côte d'Azur. Bei der Kantonalreform vun 2014 gouf de Kanton ofgeschaaft.
Et ass ee vun de 25 Kantone vu Marseille a setzt sech zesummen aus follgende Quartieren:
Anamorphos
Eng Anamorphos, aus dem Griicheschen anamórphōsis „Ëmgestaltung“, ass e Bild, dat op eng Manéier duergestallt ass, déi et nëmme schwéier oder guer net erlaabt ouni Hëllefsmëttel z'erkennen, wat drop ass.
Dat Hëllefsmëttel kann eng Lëns, e gebéite Spigel oder en ongewéinleche Bléckwénkel sinn.
E relativ einfacht Beispill ass dem Hans Holbein dem Jéngere säi Bild Die Gesandten aus dem Joer 1533. Den Doudekapp an der Mëtt ënnen ass ze gesinn, wann d'Bild mat bloussem A an engem spatze Wénkel vu lénks ganz ënne gekuckt gëtt.
Aids
AIDS steet fir Acquired Immune Deficiency Syndrome (engl. fir Defizienz an den Immunfunktiounen déi sech beim Eenzelen am Laf vun der Zäit entwéckelt hunn). Et versteet en dorënner eng spezifesch Kombinatioun vu Symptomer, déi beim Mënsch optrieden, dee mam HI-Virus infizéiert ass, an déi da bei der Zerstéierung vun den Immunfunktiounen optrieden. Dës Symptomer bestinn aus Sekundärinfektiounen an Tumoren. Schonn am Laf vun der symptomfräier Inkubatiounsphas, déi e puer Joer dauere kann, ginn haut antiviral Medikamenter agesat, déi d'Liewenserwaardung bei den Infizéierte verlängert, mä ëmmer nach net zur Heelung féiere kënnen. Eng komplett Eliminatioun vun den HI-Viren aus dem Kierper ass haut nach net bekannt.
Anamorphos
Ee Beispill aus dem Alldag si Markéierungen op de Stroossen (Zuelen, Feiler, Foussgängersträifen etc.), déi anamorphotesch opgemoolt sinn, well en Autoschauffer se aus engem flaache Wénkel erkenne muss.
Aids
Den 1. Dezember ass de Welt-AIDS-Dag, dee vun der UNAIDS – der AIDS-Organisatioun vun de Vereenten Natiounen – organiséiert gëtt.
Symptomer
Infektiounssymptomer 2 bis 6 Wochen no der Infektioun weise sech Infektiounssymptomer wei Kappwéi, Gelenkwéi, Féiwer, Uschwëlle vu Lymphkniet, Irritatioun vun der Haut, dacks gëtt se verwiesselt mat enger Gripp. Eng fréi Diagnos ass wichteg fir datt sou séier wéi méiglech mat der Behandlung ugefaange ka ginn. Wat éischter mat der Behandlung ugefaange gëtt, desto méi héich gëtt d'Liewenserwaardung.
Latenzzäit No deene Woche fänkt eng Latenzzäit un, woubäi de Virus sech an där Zäit weiderverbreet mä de Patient selwer näischt spiert. Wéi laang déi dauert, ka kee soen, dat kann no 10 Joer ausbriechen oder och och guer net. Méi spéit kënne Patiente méi dacks krank ginn, well sech d'Viruslaascht erhéicht an een domat och d'Gefor, datt den HIV zu AIDS ausbrécht. Patienten déi HIV-Positiv sinn, lafen éischter Gefor, wéi e gesonde Mënsch, vun Hepatitis ugestach ze ginn.
AIDS No der Latenzzäit brécht AIDS aus, woubäi d'Immunsystem vum Mënsch bal komplett zerstéiert ass, dat heescht de Patient gëtt vun allem krank, woubäi et am Ufank mat enger Gripp ufänkt an de Patient zum Schluss dacks mat enger schwéierer Longenentzündung stierft. Kriibszelle kënne sech och bei AIDS rapid verduebelen an domat de Patient u Kriibs stierwen doen.
Therapie
Eng Heelung ass am Moment nach net a Siicht. Dem Patient kënnen awer Medikamenter verschriwwe ginn, déi d'Weiderentwécklung vum Virus hemmen. Doduerch gëtt den HIV dru gehënnert, sech an d'T-Zellen anzebannen, deenen hir RNA ze kopéieren an da seng eege Virus-RNA géint d'T-Zellen ze fabrizéieren.
Ustiechen
D'Ustiechen ass eigentlech nëmme méiglech wann een a Kontakt mat Blutt, Sperma, Scheedeflëssegkeet a Mammemëllech kënnt. An de Sekrete wéi Urin, Kot a Spaut sinn och HIV-Zellen noweisbar, mä a sou enger klenger Viruslaascht datt et net zu enger Infektioun ka kommen. Déi meescht Infektiounen erfollegen duerch sexuelle Kontakt. Anal- souwéi Vaginalverkéier ass am risikoräichste well déi Zone relativ staark duerchblutt sinn, an duerch kleng Rëss an de Schläimhait eng Infektioun geschéie kann. Am Géigesaz ass Oralverkéier zanter den neiste Studien net wierklech infektiös wann ee gewësse Sécherheetsmoossnamen anhält.
Preventioun
Fir eng Infektioun mat dem HIV ze verhënnere gëtt et nëmmen e puer Méiglechkeeten. Déi éischt wier eng Kapëttchen ze benotzen, wat net nëmme virun HIV schützt mä och virun aner sexuell iwwerdrobar Krankheeten. Beim Drogekonsum ass et wichteg steril Nolen ze benotzen.
HIV zu Lëtzebuerg
Zu Lëtzebuerg ginn eng 600 AIDS Tester am Joer gemaach. No Schätzungen hunn 2014 ronn 1000 HIV-Infizéiert Mënschen zu Lëtzebuerg gelieft, vun deenen 20 bis 30 % net wëssen, datt si de Virus a sech hunn.
Am Joer 2014 goufe 85 Neiinfektioune gemellt. Bei den Hetero- und Homosexuellen ass d'Zuel vun den Neiinfizéierten zimmlech konstant bliwwen, bei Drogenofhängegen hu sech déi Neiinfizéiert awer verduebelt vis-à-vis vum Joer 2013,.
Kierch Eschduerf
D'Patréinesch vun der Kierch ass déi helleg Helena, där hiert Fest den 18. August gefeiert gëtt.
Aids
HIV zu Lëtzebuerg
Am Joer 2017 goufen et 101 Neiinfektiounen, dovu ware 74 Männer a 27 Frae betraff. An 10 Fäll waren infizéiert Sprëtzen d'Ursaach.
Kierch Eschduerf
Se steet op der Kräizung vun der Haaptstrooss (An der Gaass), dem CR314, mat der Juddegaass.
Geschicht
Am 10. Joerhonnert huet e gewëssen Adlege Maingaud resp. Meginold oder seng Nofollger eng Kierch baue gelooss, déi der Helleger Helena geweit war.
Zu Eschduerf gouf am Joer 1717 eng nei Kierch gebaut. . Dës Kierch gouf um Enn vum 19. Joerhonnert duerch déi haiteg Kierch ersat, déi den 12. November 1895 konsekréiert gouf.
Bis de 7. Mee 2017 war d'Kierch vun Eschduerf och d'Parkierch vun der Par Eschduerf. Et war déi eenzeg Kierch an der Par Eschduerf.
Klacken
Am Kierchtuerm vun Eschduerf hänke 6 Klacken déi an den Téin c", b', a', g', f' an c', lauden. Lauschtert op You tube
Kiermes
D'Eschduerfer Kiermes ass ëmmer de leschte Sonndeg am August. Donieft gëtt zu Eschduerf och eng "kleng Kiermes" gefeiert, an zwar op Jousefsdag, den 19. Mäerz.
Paschtoueschhaus
D'Paschtoueschhaus steet hanner der Kierch a gouf am Joer 1900 vum Eschduerfer Entreprener Jean Stephany gebaut.
Canton de Grand-Bourg
De Canton de Grand-Bourg ass eng fréier franséisch administrativ Andeelung am Arrondissement Pointe-à-Pitre, am Departement Guadeloupe an der Regioun Guadeloupe.
Kierch Eschduerf
Parhaus
Nieft dem Paschtoueschhaus hanner der Kierch steet d'Parhaus, dat an den 1990er Joren op Initiativ vum deemolege Paschtouer Félix Steichen onentgeltlech vun e puer Eschduerfer Leit gebaut ginn as. D'Aweiung war den 28. Juni 1998.
Kierch Notre-Dame du Sablon
D'Kierch Notre-Dame du Sablon (O.-L.-Vrouw ten Zavel) gouf tëscht 1400 a 1549 zu Bréissel um Sablon an engem spéitgotesche Stil gebaut.
Si huet Elementer vum flamboyante franséische Stil, an och déi klassesch Proportioune vu franséischer Gotik, wann och am méi klengen.
Kuckeswäert si Wandmolereie vu 1435, en ettlech Konschtwierker, d'Fënsteren an d'Uergel. D'Uergel, mat hirem barocke Buffet, gouf 1988-89 vum Georg Westenfelder renovéiert.
Bure
Bure ass den Numm vu verschiddenen Uertschaften a Frankräich:
Fritten
Fritte sinn an der Längt geschnidde Gromperen, déi am Fett gebak sinn.
Fir gutt Fritten ze maachen ass et wichteg datt een déi richteg Gromperenzort hëlt. Et solle Grompere si mat engem héije Steifgehalt, well an deenen net sou vill Waasser ass. Dat verhënnert, datt d'Fritt nom Baken zesummefält.
Zu Lëtzebuerg ass zanter Joerzéngten d'Gromperenzort Bintje, eng mielzeg Gromper, déi beléiftst Zort fir Fritten. Se huet hiren Numm vun der Bintje Jansma, a gouf vum hollännesche Botaniker Kornelis Lieuwes de Vries 1905 aus enger Kräizung tëscht den Zorte Munstersen a Fransen geziicht.
Canton de Marseille-Saint-Just
De Canton de Marseille-Saint-Just war bis Mäerz 2015 eng franséisch administrativ Andeelung am Arrondissement Marseille, am Departement Bouches-du-Rhône an der Regioun Provence-Alpes-Côte d'Azur. Bei der Kantonalreform vun 2014 gouf de Kanton ofgeschaaft.
Critérium du Dauphiné libéré 2008
De Critérium du Dauphiné libéré gouf 2008 vum 8. Juni bis de 15. Juni gefuer. Et war déi aacht Course vun deem Joer um Kalenner vum UCI ProTour 2008.
Pierrevillers
Pierrevillers ass eng franséisch Gemeng am Museldepartement an der Regioun Grand Est.
Arrondissement Nogent-sur-Marne
Den Arrondissement Nogent-sur-Marne ass eng franséisch administrativ Andeelung am Departement Val-de-Marne an der Île-de-France.
Den Haaptuert ass Nogent-sur-Marne.
Den Arrondissement setzt sech aus 15 Kantonen zesummen:
Canton du Gosier-1
De Canton du Gosier-1 ass eng fréier franséisch administrativ Andeelung am Arrondissement Pointe-à-Pitre, am Departement Guadeloupe an der Regioun Guadeloupe.
Canton du Gosier-2
De Canton du Gosier-2 ass eng fréier franséisch administrativ Andeelung am Arrondissement Pointe-à-Pitre, am Departement Guadeloupe an der Regioun Guadeloupe.
27. Juni
De '''27. Juni''' ass den 178. Dag vum Joer (179. am Schaltjoer) am Gregorianesche Kalenner.
Sigma Corporation
Sigma Corporation, op Japanesch 株式会社シグマ Kabushiki-gaisha Shiguma, ass eng japanesch Firma, déi den 9. September 1961 vum Michihiro Yamaki zu Tokio gegrënnt gouf, a Fotoapparater, Fotoobjektiver a Fotosblëtzer fabrizéiert.
All Produkter gi vu Sigma selwer produzéiert an hirer Fabrick an der Aizu-Regioun.
D'Sigma digital Spigelreflex-Fotoapparaten, d'SD9, SD10 an d'SD14, schaffe mat engem spezielle Sensor, dem Foveon X3 Bildsensor.
Näertrech
Näertrech (lokal: Näertrich ) ass eng Uertschaft an der Gemeng Wanseler.
Geographie
D'Uertschaft läit um CR329 tëscht Nidderwolz a Grëmmelescht, op enger Héicht vun ca. 450 Meter.
Canton de Marseille-Saint-Lambert
De Canton de Marseille-Saint-Lambert war bis Mäerz 2015 eng franséisch administrativ Andeelung am Arrondissement Marseille, am Departement Bouches-du-Rhône an der Regioun Provence-Alpes-Côte d'Azur. Bei der Kantonalreform vun 2014 gouf de Kanton ofgeschaaft.
Et ass ee vun de 25 Kantone vu Marseille a setzt sech zesummen aus follgende Quartieren:
Arrondissement L'Haÿ-les-Roses
Den Haaptuert ass L'Haÿ-les-Roses.
Nidderkuer
Nidderkuer ass eng Uertschaft an der Gemeng Déifferdeng a läit tëscht Déifferdeng, Nidderkäerjeng, Péiteng a Suessem.
Bedeitung vum Uertsnumm
Den Uertsnumm léisst sech op d'geographesch Lag zeréckféieren. Nidderkuer läit um Floss Kuer.
Geographie
Hiwwelen a Bierger:
Spannen
D'Wuert Spannen huet verschidde Bedeitungen:
Nidderkuer
Kuckeswäertes
1991 gouf de Bunker Hondsbësch op d'Lëscht vun de klasséierte Monumenter opgeholl an als Nationalmonument klasséiert. Schonn 1937 ass d'Monument du Souvenir als inventaire supplémentaire vun där Lëscht klasséiert ginn.
Joseph Nicéphore Niépce
De Joseph Nicéphore Niépce gebuer de 7. Mäerz 1765 zu Chalon-sur-Saône a Frankräich, a gestuerwen de 5. Juli 1833 zu Saint-Loup-de-Varennes war e franséischen Offizéier an Erfinder, a Pionéier an der Fotografie.
Canton de Marseille-Saint-Marcel
De Canton de Marseille-Saint-Marcel war bis Mäerz 2015 eng franséisch administrativ Andeelung am Arrondissement Marseille, am Departement Bouches-du-Rhône an der Regioun Provence-Alpes-Côte d'Azur. Bei der Kantonalreform vun 2014 gouf de Kanton ofgeschaaft.
Et ass ee vun de 25 Kantone vu Marseille a setzt sech zesummen aus follgende Quartieren:
Émile Schaus
Den Émile Schaus, gebuer den 12. Februar 1903 zu Rëmmereg am Préizerdall, a gestuerwen den 19. Juli 1994 an der Stad Lëtzebuerg, war e lëtzebuergesche Pedagog, Politiker a Schrëftsteller.
No senge Studiejoren zu Paräis, München a Berlin gouf den Émile Schaus Sproochprofesser, fir d'éischt zu Dikrech, duerno am Kolléisch an der Stad. Wéinst senge patrioteschen Usiichte gouf hie vun den Nazi-Besatzer an d'Lager Wittlich, d'SS-Sonderlager Hinzert an dunn an d'Konzentratiounslager Dachau verschleeft.
Duerch glécklech Ëmstänn koum de Schaus schonn 1942 fräi. 1945 war hien e puer Méint innepolitesche Redakter beim Luxemburger Wort an am selwechte Joer gouf en zum Direkter vun der Normalschoul ernannt, e Posten, op deem hie bis 1959 bliwwen ass.
Den Émile Schaus war ee vun de Grënner vun der AFP an do bis 1951 Generalsekretär.
Den Ufank vu senger politescher Carrière waren d'Gemengerotswalen 1952. De Schaus koum an de Stater Gemengerot, an 1958 gouf hie CSV-Schäffen, an ee Joer méi spéit war en ënner dem Pierre Werner Minister fir Akerbau, Erzéiung, Bevëlkerung a Famill. No 1964 war hien Deputéierten an der Chamber, Vertrieder vu Lëtzebuerg am Europarot a fir d'lescht Member vum Europäesche Parlament. 1968 huet den Émile Schaus d'Politik un den Nol gehaangen, an hien huet vu senger Pensioun profitéiert fir ze schreiwen.
Do koume villerlee Bicher eraus: Krichsmemoiren, Lokalgeschichtleches, Jugendliteratur wéi Paul und Zorro oder Familljeromaner wéi Marianne Bourkels. Awer och scho virdrun hat hie Munneches geschriwwen, wéi 1946 Aus den Memoiren eines Douaniers.
Arnaut Daniel
Den Arnaut Daniel (oc: Arnaut Danièl; * ëm 1150 zu Ribérac an der Dordogne, Grofschaft Périgord am Herzogtum Aquitaine; † ëm 1200 oder 1210) war en okzitaneschen Troubadour an ee vun den Haaptvertrieder vun der Troubadourdichtung am donkelen, schwierege Stil (trobar clus).
Vum Dante gëtt hien als "beschte Schmadd vun der Mammesprooch" gelueft, a vum Petrarca "Groussmeeschter vun der Léift" genannt. Am 20. Joerhonnert gouf hie vum Schrëftsteller Ezra Pound an deem senge Wierk "The Spirit of Romance" (1910) de gréisste Poet vun allen Zäite genannt.
No enger Vida (enger an okzitanescher Sprooch geschriwwener kuerzer Prosabiographie), déi dem Uc de Sant Circ zougeschriwwe gëtt, gouf den Arnaut als Adlegen (gentils hom) op der Buerg Ribérac am Bistum Périgord gebuer, huet eng Ausbildung an de letras kritt (gemengt si warscheinlech d'Siwe Fräi Kënschten, oder op d'mannst deenen hir sproochlech Fächer vum Trivium), huet d'Studium dann awer zugonschte vum Dichten opginn a gouf joglar, wat ee kéint mat Spillmann iwwersetzen, dee géint Bezuele friem an eege Lidder virdréit. Och de Raimon de Dufort nennt hien "e Student, ruinéiert vu Wierfelspiller".
Vum Arnaut sinn zwou Melodien an 18 Liddtexter erhalen, dovun zwielef a Kanzonenform, a vun engem (Lo ferm voler q'el cor m'intra) dat eelst bekannt Lidd an der Form vun der Sestinen. Hie gëllt als Erfinder vun dëser Gattung, enger formal héchst usprochsvoller Gedichtform déi aus sechs Strophe mat jee sechs Verse besteet a sechs gläichbleiwende Reimwierder, déi bannent den eenzele Strophe kee Reimpartner hunn, mä vu Stroph zu Stroph a verännerter Positioun erëmkommen, woubäi all Stroph mat dem Ufanksreim d'Reimwuert vun der vireger Stroph widderhëlt (rimas capcaudadas). Opgrond vun der besonnescher Schwierigkeet, déi am Reim exponéierte Wierder mat méiglechst variéierender Bedäidong a jeeweils neien Aussozesummenhängen erëmkommen ze loossen, an opgrond vun der domat verbonnener Donkelheet gëllt d'Sestinen als absënns charakteristesch fir déi vum Arnaut vertruede Stilrichtung vum trobar clus.
Eng Bemierkung vum Dante am Purgatorio (26,118) kann een esoou bekäppen, datt den Arnaut net nëmme mat Lidder ("versi d'amore"), mä och mat Prosaromaner (prose di romanzi) besonnesch Éier ageluecht huet, awer et huet sech keen sou e Prosawierk erhalen, dat him zougeschriwwe kéint ginn. Den engleschen Dichter Henry W. Longfellow wollt him eng Versfassung vum Lanzelot vum Séi zouschreiwen, en huet heimat awer keen Uklang fonnt.
Den Arnaut huet sech schonn ëm 1185 en Numm ënner den Troubadoure gemaach an et gouf em absënns an Italien nogeäifert. Den Dante féiert hien a senger Schrëft De vulgari eloquentia mat senger Kanzone L'aur' amara als Haaptvertrieder vun der Gattung Léiftendichtung un (Dve II, ii, 8), zitéiert hien do och mat de Kanzonen Sols sui qui sai lo sobrafan qe'm sortz (II, vi, 6) a Si'm fos Amors de ioi donar tant larga (II, xiii, 2) a mécht dem Arnaut seng Sestinen a senger eegener Sestine Al poco giorno (Rime 34) an an der Duebelsestine Amor tu vedi ben (Rime 37) no. A senger Commedia begéint een dem Arnaut Daniel am 26. Gesank vum Purgatorio, als "Arnaldo" am Feegfeier ënner de Béisser vun der Sënn vun der Loscht. Hie gëtt do virgestallt vun dem vum Dante gläichfalls héichgeschatenen italieeneschen Dichter Guido Guinizelli, deen den Arnaut virstellt als "miglior fabbro del parlar materna" ("beschte Schmadd vun der Mammesprooch"), dee souguer dem Troubadour Giraut de Bornelh nach virzezéie wier. Den Arnaut selwer stellt sech dann a senger Mammesprooch vir:
Wiertlech iwwersat:
Als Würdegung vun dëse Versen, déi den Dante dem Arnaut Daniel dedicacéiert huet, erschéngt d'europäesch Editioun vum T.S. Eliot sengem zweete Gedichtband ënner dem Titel Ara Vos Prec. Dem Eliot säi Gedicht "The Waste Land" fänkt un an hält op mat Verweiser op den Dante an den Daniel. D'Gedicht huet am leschten Ofsaz och e Bezuch op déi lescht Zeil vum 26. Gesank aus dem Purgatorium: "Poi s'ascose nel foco che gli affina" (Dunn ass hien am Feier fort verschwonnen, dat si purifizéiert), déi sech ebenfalls op den Daniel Arnaut bezitt.
Trockner Steg
Den Trockner Steg oder Trockener Steg ass e Plateau op 2.939 m um Rand vum Theodulgletscher an de Walliser Alpen) an der Schwäiz, nëmmen e puer Kilometer vun der Grenz mat Italien ewech. Südëstlech si géi Fielswänn, an a Richtung Italien duuss Schihiwwelen um Gletscher.
Arnaut Daniel
Am Arnaut sengem Lidd Nr. 10 (Ab gai so cuindet e leri, "Un eng schéin, gelleg a glécklech Melodie") fanne sech - dem Ezra Pound no - "dräi Verse fir déi den Daniel am bekanntsten ass" (The Spirit of Romance, p. 36):
Trockner Steg
Infrastruktur
Um Trockner Steg si Gare vu Kabinnen, Verwaltungsbüroe vun de Biergbunnen Zermatt an zwéi Restauranten (e Self-service an eng Pizzeria) an eng Bar. Ausserdeem sinn do nach Infrastrukture fir Konschtschnéi aus Waasser ze produzéieren a via Leitunge bei d'Schnéikanounen ze leeden. Donieft ass do eng Basis fir Pistebullien.
Arnaut Daniel
Iwwersetzung:
D'Schoul zu Ribérac gouf nom Daniel Arnaut benannt.
Trockner Steg
Bedeitung am Schigebitt
Den Trockner Steg ass den Ausgankpunkt fir d'Gletscherschigebitt vun Zermatt. Op den Trockner Steg kënnt ee mat enger Pendelbunn aus der Richtung Furi an och vum Furgg.
Furi-Trockner Steg
Eng grouss Pendelkabinn verbënnt de Furi an e puer Minutte mam Trockner Steg. Well do dacks laang Waardezäite sinn, kann een iwwer de Schwarzsee op den Trockner Steg ze fueren.
Furgg-Trockner Steg
Um Furgg kann een tëscht zwou Méiglechkeete wiele fir op den Trockner Steg ze kommen. Engersäits eng méi al blo Pendelkabinn. Déi fiert nëmme bis 1 Auer mëttes a kënnt um Trockner Steg selwer un. Donieft geet um Furgg en debrayable véierer Sessellift fort, deen iwwer de Sandiger Boden op Theodul iwwer dem Trockner Steg ukënnt. Do kann een iwwer eng kuerz blo Pist iwwer de Bord vum Gletscher op de Trockner Steg kommen. Eng Telecorde hëlleft dem Schifuerer bei d'Gare vun de Kabinne vum Trockner Steg ze kommen.
Ufängerlift
Um Trocknen Steg gëtt et en Idiotenhiwwel fir Ufänger. Op enger flaacher, kuerzer Pist kennen Ufänger an aller Rou op engem klengen, kuerzen, flaachen Hang hir éischt Kéieren üben. Et steet hinnen eng Telecorde zur Verfügung fir erëm uewen op den Ufängerhiwwel ze kommen.
Trockner Steg-Furggsattel
Zanter 2005 gëtt et e Gletschersessellift dee vum Trockenen Steg iwwer de Gletscher op de Furgsattel geet. Um Sommet huet en e schéine Bléck iwwer den italieenesche Secteur vu Breuil-Cervinia. Den ieweschte Pisteberäich ass méi géi. Do ginn och Bump Bash-Kompetitiounen ofgehalen. D'Piste vum Furggsattel ginn Accès un de Snowpark deen nieft Spréng, Kickeren a Slide-Rampen och eng Halfepipe opweises huet.
Trockner Steg-Plateau Rosa
Um Trockner Steg geet en laangen Ankerlift Richtung Plateau Rosa iwwer de Gletscher. De Lift Testa 1 geet iwwer e méi géien Hang an eng laanggezunne bal riicht Fläch. Hei gëtt de Lift Testa 1 vum Lift Testa 2 ofgeléist, dien dann uewen um Plateau Rosa, deen d'Grenz mat Italie mécht, ukennt. Hei ass een nëmmen e puer Meter vun der Testa Grigia (3.303 m) ewech. D'Restaurante vun der Testa Grigia sinn z'erreechen an och den Helioport vun der Air Zermatt fir op d'Matterhorn ze fleien.
Trockner Steg-Kleng Matterhorn
Vum Trocknen Steg hier geet eng grouss Pendelkabinn a wéinege Minutten op d'Klengt Matterhorn (3.820 m). Vun do aus huet ee bei guddem Wieder e Panoramabléck iwwer d'Alpe vun der Schwäiz, Italien a Frankräich an et kann een op enger liichter rouder Pist um Gletscher fueren. Um Trocknen Steg muss ee bei guddem Wieder och mol iwwer eng Stonn waarden, fir an der Kabinn fir d'Kleng Matterhorn bäi ze kommen.
Plesnois
Plesnois ass eng franséisch Gemeng am Museldepartement an der Regioun Grand Est.
Schleef (Wanseler)
D'Schleef ass e Lieu-dit an der Gemeng Wanseler, op der Grenz mat der Gemeng Wëntger.
An der Schleef gëtt et e Café-Restaurant an niewendrun d'Ateliere vun der Gemeng. Um haitege Vëloswee leien d'Produktiounshal vun der Kooperativ Téi vum Séi an eng Beienziichterei.
Ursprong vum Numm
Den Numm Schleef kënnt vum mëttelhoudäitschen „slîfe“, dat esouvill wéi Schläifmillen heescht.
Geschicht
Zweemol an der Geschicht hat d'Schleef eng gewësse Bedeitung kritt. Déi éischt Kéier, beim Bau vun der Eisebunnslinn tëscht Wolz an der belscher Grenz an déi aner Kéier an der Ardennenoffensiv.
D'Liewen an der Schleef huet sech scho wärend dem Bau vun der Eisebunnsstreck g'ännert, well Baumaterial do stockéiert gouf a well an der Schleef ugefaange gouf fir den Tunnel a Richtung Benonchamps ze gruewen.
Nodeems d'Streck den 1. Juli 1888 opgaange war, war séier kloer, datt se wirtschaftlech gënschteg Auswierkung fir d'Schleef hätt. Déi éischt Spuere vun engem Café an der Schleef ginn och op d'Zäit ëm 1888 zeréck. Sengerzäit war de Wiert e gewësse Pierre Stoffel-Pauly vu Grëmmelescht. De Café ass méi spéit vum Constant Bache vu Donkels iwwerholl ginn, nodeems dee 1919 sech mam Stoffel senger Niess, der Lucie Boever bestuet hat.
Den 30. August 1944 gouf d'Streck vu belschen a lëtzebuergesche Resistenzler blockéiert an ass doropshi bis den 21. Januar 1946 zou bliwwen.
1954 gouf an der Schleef d'Faarwefabrick Embecolor vun de Bridder André an Henri Mousel zesumme mat der Marie-Louise Bache an dem Norbert Bache gegrënnt. An der fréierer Produktiounshal ass hautdesdaags de Gemengenatelier vun der Wanseler Gemeng installéiert.
De leschten Zuch op der Streck Wolz-Schëmpech ass den 23. September 1967 gefuer. Hautzedaags leeft d'Vëlospist vun der Wolz iwwer déi fréier Zuchstreck.
Canton de Morne-à-l'Eau-1
De Canton de Morne-à-l'Eau-1 ass eng fréier franséisch administrativ Andeelung am Arrondissement Pointe-à-Pitre, am Departement Guadeloupe an der Regioun Guadeloupe.
Canton de Marseille-Saint-Mauront
De Canton de Marseille-Saint-Mauront war bis Mäerz 2015 eng franséisch administrativ Andeelung am Arrondissement Marseille, am Departement Bouches-du-Rhône an der Regioun Provence-Alpes-Côte d'Azur. Bei der Kantonalreform vun 2014 gouf de Kanton ofgeschaaft.
Et ass ee vun de 25 Kantone vu Marseille a setzt sech zesummen aus follgende Quartieren:
Paul-Maria Meier
De Paul-Maria Meier, gebuer de 16. Oktober 1917 zu Biwels a gestuerwen den 28. August 2000, war e lëtzebuergeschen Auteur a Paschtouer. Nieft lokalhistoreschen Artikelen an touristesch Guiden huet hie Chronike vu verschiddenen Uertschafte publizéiert, z. B. Esch-Sauer, Biwels a Buerg Falkesteen.
Canton de Morne-à-l'Eau-2
De Canton de Morne-à-l'Eau-2 ass eng fréier franséisch administrativ Andeelung am Arrondissement Pointe-à-Pitre, am Departement Guadeloupe an der Regioun Guadeloupe.
Algarve
D'Algarve, oder eigentlech den Algarve, war fréier en eegent Kinnekräich. Zanter der Mëtt vun den 1960er Joren ass et eng Regioun am Süde vu Portugal, déi wéinst hirer Landschaft vun alle portugisesche Regiounen am stäerksten touristesch entwéckelt gouf.
Geographie
D'Algarve grenzt am Norden un d'Regioun Alentejo, am Westen a Süden un den Atlantik. Am Osten ass et de Rio Guadiana dee Portugal vu Spuenien trennt. D'Küst vun der Algarve verleeft iwwer 155 km vun Osten no Westen, an dann nach zousätzlech 52 km no Norden.
Vun der spuenescher Grenz bis op Faro ass d'Küst flaach, vu Faro bis op de Cabo de São Vicente bei Sagres, dem südwestlechste Punkt vun Europa, schléisse géi Fielse mat Sandbuchten a ville Grotten d'Land zum Atlantik hin of. An der Serra de Monchique ass den héchste Punkt vun der Algarve.
Den administrativen Zentrum an Distrikthaaptstad vun der Regioun ass Faro, mat dem internationale Fluchhafen Aeroporto Internacional de Faro. Aner Stied an der Algarve si Sagres, Lagos a Portimão, eng Hafestad, wou vill Croisièreschëffer uleeën oder ankeren. Sagres soll, wéinst senger exponéierter geographescher Positioun um südwestleche Wutz vu Portugal den Ausgangspunkt vun de Reese gewiescht sinn, déi den Heinrich de Seefuerer organiséiert huet.
Tourismus a Kuckeswäertes
Op de 4.960 km² wunnen nëmmen 395.208 (2001) Awunner stänneg, d'Bevëlkerung kann awer an de Summerméint dräimol sou héich sinn, wann d'Gäscht vu bausse sech do néierloossen.
D'Algarve ass bekannt fir hir vill schéi Plagë mat rengem Sand an deelweis komesch a monumental Fielsformatiounen an der westlecher Küstegéigend. Well et sou vill Golfterraine gëtt, déi dacks bis und déi géi Fielse reechen, ass d'Algarve bei de Golf-Sportler ganz beléift.
Déi heite Reschter vu réimesche Villaen a soss archeologesch Plazen am Hannerland si kuckeswäert:
De südwestlechste Wutz vun Europa um Cabo de São Vicente, net wäit vun der Stad Sagres, gouf fréier als d'"Enn vun der Welt" betruecht.
Mathias Hinterscheid
Hie war President vum Lëtzebuerger Aarbechterverband (LAV) a vun der CGT a Generalsekretär vun der Europäescher Gewerkschaftskonfederatioun (ETUC). Hien ass och Grënnungsmember vun der ULC.